VI. АНАЛИЗА ЕФЕКАТА ПРОПИСА

1. *Одређење проблема који закон треба да реши*

Законом о роковима измирења новчаних обавеза у комерцијалним трансакцијама („Службени гласник РСˮ, бр. 119/12 и 68/15), уређени су **рокови измирења новчаних обавеза у комерцијалним трансакцијама између јавног сектора и привредних субјеката, односно између субјеката јавног сектора, у циљу спречавања неизмирења новчаних обавеза у року.**

**На основу тог закона, а ради вршења надзора који спроводи Министарство финансија – Одељење за буџетску инспекцију, субјекти јавног сектора, као дужници, достављају податке о преузетим обавезама од поверилаца** у наведеним комерцијалним трансакцијама**, кроз информациони систем Управе за трезор и буџетско информациони систем трезора аутономне покрајине.**

У поступку надзора **Министарства финансија – Одељења за буџетску инспекцију**, као и анализом података из **информационог система Управе за трезор – РИНО, као и из система извршења буџета Републике Србије и платног промета, дошло се до закључка да субјекти јавног сектора, дужници у наведеним комерцијалним трансакцијама, нису достављали податке о свим преузетим обавезама од поверилаца** у наведеним комерцијалним трансакцијама**, односно нису их уносили у наведене системе, у прописаном року, због чега се није могао утврдити укупан износ обавеза тих субјекта** у наведеним комерцијалним трансакцијама**, а самим тим нису се могле утврдити доцње у измиривању тих обавеза, у односу на рокове прописане Законом о роковима измирења новчаних обавеза у комерцијалним трансакцијама.**

Због напред наведеног, постоји потреба да се Предлогом закона о роковима измирења новчаних обавеза у комерцијалним трансакцијама уреди и регистровање фактура, као и других захтева за исплату, које издају повериоци субјектима јавног сектора **у наведеним комерцијалним трансакцијама,** по основу којих настају новчане обавезе чији се рокови уређују тим законом, а које би вршили повериоци пре испостављања дужницима.

На тај начин би се постигао бољи систем сагледавања потраживања поверилаца од **субјеката јавног сектора, у комерцијалним трансакцијама у којима су субјекти јавног сектора дужници, као и обавеза субјеката јавног сектора у комерцијалним трансакцијама, према тим повериоцима, што претходни систем није обезбеђивао, а самим тим би се унапредио систем праћења и спровођења надзора над измиривањем наведених обавеза субјеката јавног сектора у роковима прописаним** Законом о роковима измирења новчаних обавеза у комерцијалним трансакцијама**.**

**То би све довело до благовременог измирења наведених обавеза субјеката јавног сектора, у комерцијалним трансакцијама, као и бољу и бржу наплату потраживања поверилаца од субјеката јавног сектора у тим комерцијалним трансакцијама, чиме се постиже испуњење циљева наведених у тачки 2. ове анализе ефеката прописа.**

1. ***Циљеви који се доношењем закона постижу***

Циљеви који се Предлогом закона о изменама и допунама Закона о роковима измирења новчаних обавеза у комерцијалним трансакцијама, постижу су:

**- Унапређење система праћења и спровођења надзора над измиривањем наведених обавеза субјеката јавног сектора у комерцијалним трансакцијама, у роковима прописаним важећим Законом;**

**- Већа ефикасност и сигурност наплате наведених потраживања поверилаца, чиме се штити интерес поверилаца;**

**- Успешније планирање и управљање ликвидним средствима, како код привредних субјеката, тако и у јавном сектору;**

**- Транспарентност података о обавезама субјеката јавног сектора у наведеним комерцијалним трансакцијама, као и података о доцњама у измирењу тих обавеза.**

1. ***Друга могућност за решавање проблема***

**У циљу решавања наведених проблема размотрена је могућност да се појача надзор Одељења за буџетску инспекцију**, од чега се одустало због великог броја субјекта јавног сектора који, у складу са законом, подлежу том надзору, и ограниченог броја буџетских инспектора.

Дошло се до закључка да би дигитализација, односно регистровање фактура и **других захтева за исплату у наведеним комерцијалним трансакцијама, од стране поверилаца, пре испостављања субјектима јавног сектора, у** систему који би успоставило и водило Министарство финансија - Управа за трезор, решило те проблеме.

**С тим у вези, а имајући у виду да се уводе обавезе повериоцима за регистровање фактура и других захтева за исплату у наведеним комерцијалним трансакцијама, пре испостављања субјектима јавног сектора, као и да се одређује обавеза тим дужницима да плаћање по тим фактурама могу да изврше само ако су регистроване, затим да је потребно успостављање и вођење централног регистра фактура у Управи за трезор, као и да је потребно прописати казнене одредбе у случају непоштовања тих законских одредби, не постоје друге могућности за постизање тих решења и наведених циљева, осим измена и допуна** Закона о роковима измирења новчаних обавеза у комерцијалним трансакцијама**.**

1. ***Зашто је доношење закона најбоље за решавање проблема***

**Имајући у виду објашњења у тачки 3. ове анализе ефеката закона, доношење овог закона, у постојећем нормативном оквиру, је једини начин за решавање проблема.**

1. ***На кога ће и како утицати предложена решења***

**Предложена решења у Предлогу закона** утицаће на **привредне субјекте као повериоце, тако што ће се повећати трошкови због регистровања фактура и других захтева за исплату, али ће ти трошкови бити далеко мањи од користи које ће ти привредни субјекти имати, због сигурније и брже наплате тих својих потраживања.**

**Предложена решења у Предлогу закона** утицаће **на субјекте јавног сектора као дужнике,** у комерцијалним трансакцијама између субјеката јавног сектора и привредних субјеката, **односно између субјеката јавног сектора, у којима су субјекти јавног сектора дужници, јер ће на тај начин бити принуђени да своје обавезе према тим повериоцима, измире у законом прописаним роковима, а имаће обавезу да пре плаћања фактуре провере исправност добијене фактуре и исправност евидентирања фактура у централном регистру фактура.**

1. ***Трошкови које ће примена закона изазвати код грађана и привреде, посебно малих и средњих предузећа***

Примена овог закона ће изазвати веома мале трошкове код привредних субјеката, имајући у виду да ће се регистровање фактура вршити уносом у информациони систем путем интернета, кроз одређену апликацију, али ће наплата потраживања на тај начин бити сигурнија и бржа, због чега ће корист привредних субјеката бити далеко већа од наведених трошкова.

Увођењем централног регистра фактура и Министарство финансија – Управа за трезор ће имати расходе, за које ће за наредне године бити обезбеђена средства у оквиру лимита које Министарство финансија одреди за Управу за трезор.

1. *Да ли су позитивне последице доношења закона такве да оправдавају трошкове које ће он створити?*

Корист, као позитивна последица доношења Предлога закона, је далеко већа у односу на трошкове које ће **примена овог закона изазвати.**

1. *Да ли акт стимулише појаву нових привредних субјеката на тржишту и тржишну конкуренцију?*

Предлог закона нема утицаја на стварање нових привредних субјеката и тржишну конкуренцију.

1. *Да ли су заинтересоване стране имале прилику да изнесу своје ставове*

Заинтересоване стране нису имале прилику да изнесу своје ставове, имајући у виду да се не ради о системском закону, те да се предложеним изменама и допунама Закона битно не мењају решења из постојећег закона, већ управо унапређује примена закона у свим његовим битним аспектима, а на напред наведени начин, због чега није потребна јавна расправа пре утврђивања предлога тог закона.

1. *Које ће мере бити предузете да би се остварили разлози доношења закона*

Донеће се посебан акт којим ће се ближе уредити начин и поступак регистровања фактура, као и начин вођења и садржај централног регистра фактура, и успоставиће се централни регистар фактура, као систем (база података) у Mинистарству финансија – Управи за трезор, у којем ће се регистровати фактуре, као и други захтеви за исплату, издати од стране поверилаца **у комерцијалним трансакцијама између јавног сектора и привредних субјеката, односно између субјеката јавног сектора, у којима су субјекти јавног сектора дужници.**

**Такође, на веб страници Управе за трезор биће објављено и корисничко упутство за унос података у централни регистар фактура, што је иначе пракса те управе код увођења нових пројеката.**